Vandhuset i Hjørring bliver ikke blandt de institutioner, der åbner for offentlig adgang i dag. Der er for mange usikkerheder i forhold til at åbne for offentlig adgang til svømmehaller. Sådan lyder begrundelsen for i første omgang at holde Vandhuset i Hjørring lukket for offentlig svømning, lyder det fra lederen af Hjørring Hallerne, Lars Nielsen. - Der er for mange punkter, der er tvivl om. Vi har jo i forvejen taget hul på foreningssvømningen, men vi kender for eksempel endnu ikke kravene til afstand, når der skal åbnes for almindelig offentlig svømning, siger han. Usikkerhed med coronapas Hal-lederen nævner også usikkerheden med tjek af coronapas. - Vi har i forvejen styr på den del i forbindelse med foreningserne, men når folk kommer fra gaden og går ind, ved vi kke, hvordan det skal organiseres, og det bliver vi nødt til at have styr på. Så vi venter på nogle klare retningslinjer, siger Lars Nielsen. Lars Nielsen håber, det bliver muligt at åbne for offentlig svømning en gang i uge 19.
Usikkerhed om retningslinjerne for offentlig svømning får svømmehallen i Hjørring til kun at åbne delvist i første omgang.